OpenLLM-France/wikimedia huggingface dataset:
# Liberale da Verona

Liberale di Jacopo della Biava, conegut com a Liberale da Verona (Verona, 1441 - íd. 1526), va ser un pintor i miniaturista italià del Renaixement, format a Verona i la Llombardia.

## Biografia

A través de la família de la seva mare, Jacoba, Liberale era l'hereu d'una vella estirp de pintors veronesos: El seu avi va ser Zeno Solimani (doc. 1438) i el seu oncle Nicolò Solimani (actiu 1462-1493), que també va ser, segons Giorgio Vasari, el seu mestre, encara que per error l'anomena Vincenzo di Stefano. Està documentada la presència de Liberale a Verona entre 1455 i 1465, però cap treball d'aquesta època ha arribat fins als nostres dies.
Va començar treballant a Monte Oliveto (1467-1476) com miniaturista i il·lustrador de llibres litúrgics. Proves d'aquest treball es conserven en Chiusi i en la Catedral de Siena. En l'etapa final de la seva carrera s'observa algun influx del Rafael Emiliano predominant, encara que sense afectar en el bàsic al seu estil arcaïtzant. Sembla que va patir la influència de Jacopo Bellini i Andrea Mantegna o d'algun artista del seu cercle més pròxim, com el miniaturista Gerolamo da Cremona.
Apareix a la Vite de Giorgio Vasari. En Verona va pintar una Adoració dels Reis mags , que es troba a la Catedral. A més va pintar una Nativitat i una Assumpció de la Mare de Déu . A la Pinacoteca de Brera, hi ha un Sant Sebastià de la seva mà.
Després de diversos anys d'estada a Siena, va tornar a Verona el 1492, on va morir, encara que va seguir desplaçant-se ocasionalment a diverses ciutats per realitzar encàrrecs.
Alumnes seus van ser els pintors Niccolo Giolfino, Francesco Torbado i Giovanni Francesco Carot.

## Obres destacades

* Verge amb sants (la seva primera obra confirmada)
* Nativitat
* Assumpció de la Mare de Déu
* Sant Sebastià (Pinacoteca di Brera, Milà)
* Verge de la cadernera (Museu de Castelvecchio, Verona)
* Epifania
* Mort de la Verge (Palau Episcopal, Verona)
* Rapte d'Europa (Museu del Louvre, París)
* Verge amb Nen i àngel (Museu de Belles Arts, Budapest)
* Jugadors d'escacs (1475, Metropolitan Museum, NY), fragment d'un Cassone decorat.
* Suïcidi de Dido (c. 1500, National Gallery, Londres), un altre panell provinent d'un Cassone .
* Verge amb nen i dos àngels (c. 1500, National Gallery, Londres)
* Sant Sebastià (Princeton University Art Museum)
* Adoració dels Reis Mags (Catedral de Verona)

## Referències

* ↑ Marco Martelli, Serie degli uomini i più illustri nella pittura, scultura, e architettura ..., p.67

## Bibliografia

* Sydney Joseph Freedberg (1978). Pintura a Itàlia, 1500-1600 . Editorial Càtedra, Madrid. ISBN 84-376-0153-3
* Giorgio Vasari. Les Vides dels més excel·lents arquitectes, pintors i escultors italians des de Cimabue als nostres temps Editorial Càtedra (2002), ISBN 978-84-376-1974-3

## Enllaços externs

* Liberale da Verona a Artcyclopedia
* Liberale da Verona, biografias y vidas
# Melvin Brown

Melvin Brown Casados (28 de gener de 1979) és un exfutbolista mexicà.

## Selecció de Mèxic

Va formar part de l'equip mexicà a la Copa del Món de 2002.

## Referències

* ↑ Melvin Brown. «Puebla FC Plantel». Puebla FC. Arxivat de l'original el 9 d’octubre 2011. [Consulta: 21 novembre 2010].
* ↑ Melvin Brown a footballzz.co.uk
* ↑ (castellà) Perfil a mediotiempo.com
# Scientia Marina

Scientia Marina (en català, ‘ciència marina’), antigament Investigación Pesquera, és una revista científica internacional, en llengua anglesa, dedicada a l'oceanografia. Publica treballs de recerca, ressenyes i comentaris en diversos camps relacionats amb l'estudi dels mars com ara la biologia marina i l'ecologia, pesca i recursos renovables, fauna, espècies, oceanografia física i química, geologia marina, enginyeria marina i gestió de la zona costanera.
Scientia Marina és publicada per l'Editorial CSIC del Consell Superior d'Investigacions Científiques, i editada a l'Institut de Ciències del Mar de Barcelona. La revista està indexada en el Science Citation Index (SCI).

## Referències

* ↑ http://scientiamarina.revistas.csic.es/index.php/scientiamarina

## Enllaços externs

* (anglès) Pàgina web oficial Arxivat 2015-10-11 a Wayback Machine.
# Vincent

«Vincent» té aquests significats:
* Toponímia:
** Vincent (Alabama), localitat estatunidenca
** Vincent (Califòrnia), localitat estatunidenca
** Vincent (Iowa), localitat estatunidenca
** Vincent (Jura), localitat francesa
* Miscel·lània:
** Vincent (curtmetratge), dirigit per Tim Burton el 1982
** Vincent (Rautavaara), òpera d'Einojuhani Rautavaara del 1990
** Kayne Vincent
** Vincent Motorcycles, o Vincent-HRD, fabricant de motocicletes britànic
Viccionari
# Stenocephalemys albipes

Stenocephalemys albipes és una espècie de mamífer rosegador de la família dels múrids. Viu a altituds d'entre 800 i 3.300 msnm a Eritrea i Etiòpia. Els seus hàbitats naturals són els boscos montans, els matollars i els camps de conreu adjacents. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, albipes, significa 'de peus blancs' en llatí.

## Referències

* ↑ Lavréntxenko, L. Stenocephalemys albipes. UICN 2016. Llista Vermella d'espècies amenaçades de la UICN, edició 2016, consultada el 26 novembre 2017.
# Philautus eximius

Philautus eximius és una espècie extinta de granota que vivia a Sri Lanka.

## Referències

* Manamendra-Arachchi, K. & de Silva, A. 2004. Philautus eximius. Llista Vermella d'Espècies Amenaçades de la UICN 2006. Consulta: 8 de gener de 2008.
# Melvin Coombs

Melvin Coombs o Ken-nup-mus-si-tac (peu ràpid) (1948-1997) fou un animador cultural dels wampanoag de Mashpee, i també campió de dansa índia, conegut arreu dels Estats Units com a activista i artista indi. Fou assassinat a Rhode Island.

## Enllaços externs

* (anglès) Ressenya funerària
# Savogna d'Isonzo

Savogna d'Isonzo (eslovè Sovodnje ob Soči, friülà Savogne di Gurize) és un municipi italià, dins de la província de Gorizia. L'any 2007 tenia 1.766 habitants. Limita amb els municipis de Doberdò del Lago, Farra d'Isonzo, Gorizia, Miren-Kostanjevica, Nova Gorica (Eslovènia) i Sagrado. La majoria de la població és eslovena.

## Administració

Llista d'alcaldes :
| Període | Identitat | Partit |
| 2004- | Marco Petejan | Esquerra Unida/Zdruzena Levica |
# Volcà Turrialba

El volcà Turrialba és un estratovolcà de Costa Rica ubicat al districte de Santa Cruz, en el cantó de Turrialba, província de Cartago.
Se situa a la Serralada Volcànica Central, i dona lloc el nom al Parc Nacional que l'envolta, el Parc Nacional Volcà de Turrialba. Amb el seu cim situat a 3340 m d'altitud. És el segon volcà més alt de Costa Rica, només superat pel Volcà Irazú (3432 m).

## Morfologia

El volcà comparteix la mateixa base del Volcà Irazú, pel que són anomenats volcans bessons. El massís posseeix vessants escarpats al sector nord mentre que al sector Sud predominen pendents moderats.
El Turrialba té tres cràters, el central, l'est (sobre el qual es pot caminar) i l'oest. L'accés a aquest últim està prohibit als visitants, ja que el sender que condueix fins al lloc està molt deteriorat.

## Activitat

El 1864, va tenir lloc petites erupcions de cendra i fumaròliques. Però en els recents anys anteriors, ha disminuït una mica les grans erupcions. Només alguns períodes d'activitat fumaròlica més gran, i des de l'any 2007 ha incrementat la seva activitat fumaròlica sent visible des de tots els voltants i calcinant la vegetació del seu flanc nord-oest degut a la pluja àcida. El 2009, després d'alguns grans terratrèmols com el de Cinchona, ha creat una gran activitat amb columnes de vapor de diversos quilòmetres d'alt i centenars de metres d'ample amb una molt probable erupció freàtica.
El 5 de gener de 2010 el Volcà Turrialba va produir una erupció de materials fins, llançant sediments en una àrea que va cobrir aproximadament 3 quilòmetres a la rodona, arribant a regions tan allunyades del colós com a Desamparados i Aserrí, totes dues a la província de San José, obligant a unes 21 famílies de la zona a ser evacuades. Els materials llançats no van aconseguir més distància degut a la presència de pluges ocasionades per un front fred que va crear inestabilitat a la regió, la qual cosa va ajudar a la ràpida precipitació d'aquests. Els experts creuen que aquesta erupció podria ser l'avantsala d'una activitat més gran en el volcà.
Segons els científics, l'activitat volcànica es dona en el cràter sud-oest del Turrialba, el qual des del 5 gener 2010 expulsa cendra que és arrossegada pel vent cap a l'oest, afectant a comunitats del cantó d'Oreamuno, entre elles San Pablo, San Gerardo i San Rafael.
El 21 de maig del 2013 va registrar una erupció de cendra.

## Referències

* ↑ Stater, Adam. «The Turrialba Volcano's Craters».
* ↑ «Ovsicori confirma erupción de sedimento blanco del Turrialba - SUCESOS - nación.com». Arxivat de l'original el 2010-01-08. [Consulta: 14 novembre 2013].
* ↑ http://www.nacion.com/2013-05-21/Sucesos/volcan-turrialba-hizo-erupcion-de-ceniza.aspx Arxivat 2013-06-08 a Wayback Machine. Volcán Turrialba hizo erupción de ceniza

## Enllaços externs

* OVSICORI Arxivat 2012-04-16 a Wayback Machine. Imatges en directe del cràter del volcà
# Siniša Mihajlović

Siniša Mihajlović (serbi: Синиша Михајловић) (pronunciació en : /sǐniʃa mixǎːjloʋitɕ/) (Vukovar, 20 de febrer de 1969 - Roma, 16 de desembre de 2022) (en serbi: Синиша Михајловић) fou un exfutbolista de la dècada de 1990 i entrenador de futbol serbi. Com a futbolista és especialment recordat com a un dels millors llançadors de faltes de la història.
Fou 63 cops internacional amb la selecció iugoslava. Pel que fa a clubs, defensà els colors de FK Vojvodina, Estrella Roja de Belgrad, AS Roma, UC Sampdoria, SS Lazio i Inter de Milà. Posteriorment va ser entrenador, principalment a diversos clubs italians com Inter, Bolonya, Fiorentina, Sampdoria, Milan o Torino.

## Palmarès
### FK Vojvodina

* Lliga iugoslava de futbol: 1988-89

### Estrella Roja de Belgrad

* Lliga iugoslava de futbol: 1990-91, 1991-92
* Copa d'Europa de futbol: 1990-91
* Copa Intercontinental de futbol: 1991

### SS Lazio

* Serie A: 1999-00
* Coppa Italia: 1999-00, 2003-04
* Supercopa italiana de futbol: 1998, 2000
* Recopa d'Europa de futbol: 1998-99
* Supercopa d'Europa de futbol: 1999

### Internazionale

* Serie A: 2005-06
* Coppa Italia: 2004-05, 2005-06
* Supercopa italiana de futbol: 2005

## Referències

* ↑ «Muere Sinisa Mihajlovic: ¿adiós al mejor lanzador de faltas de la historia?». Marca. [Consulta: 16 desembre 2022].
* ↑ Player profile on Serbian National Team page
* ↑ Suzana Vermelinger. Seba & Sinisa - tako slicni a tako razliciti, 2004.
* ↑ Career statistics (italià)
* ↑ Siniša Mihajlović's profile and stats on FootballDatabase
* ↑ «Bologna, ecco Mihajlovic "Non voglio giocatori mosci"» (en italian). La Gazzetta dello Sport, 04-11-2008. [Consulta: 26 agost 2015].
* ↑ «FOOTBALLpress.net news: BARCA, Ibrahimovic: " Mihajlovic teached me how to score from free kicks"», 23-07-2011. Arxivat de l'original el 23 de juliol 2011. [Consulta: 9 octubre 2018].
* ↑ «Il Bologna a Mihajlovic» (en italian). Bologna FC 1909, 03-11-2008 [Consulta: 3 novembre 2008].
* 1 2 3 4 «Siniša Mihajlovic» (en italian). Eurosport. [Consulta: 3 gener 2016].
# Pathé Cinema

El Pathé Cinema que també va adoptar els noms de Lido, Actualidades i Alcázar, va obrir les portes el 5 de gener de 1922 a Rambla Catalunya, 37 de Barcelona. Amb una capacitat per a 858 butaques i sota la direcció de Vilaseca y Ledesma, S. A. Va ser la primera sala d'Espanya que va incorporar un orgue per a acompanyar les projeccions.
El programa elegit per inaugurar la sala va ser: Fieras humanas, Los amores de una rana, La sultana del amor i El cabaret y la moda. Aquest va ser l'inici d'un cinema que tot i el canvi de noms, sempre va estar considerat un del millors de la capital catalana.
La sala va romandre tancada de l'estiu del 1922 fins al febrer de 1923 per reformes de local i decoració. Per a la reobertura es va estrenar La mujer del Faraón, dirigida per Ernst Lubistch. Uns anys més tard, el 1928, va tornar a tancar durant uns mesos per noves reformes. L'octubre del mateix any va obrir sota la direcció de CINAES i amb la projecció de Ben Hur de Fred Niblo.
El 6 d'octubre de 1929 va canviar de nom a Lido Cine.

## Referències

* ↑ «CINE ALCAZAR (Barcelona)». [Consulta: 23 maig 2017].
* 1 2 3 4 5 Munsó Cabús, Joan. Els cinemes de Barcelona. Barcelona: Edicions Proa, 1995.
# Micena llenegosa

Les micenes llenegoses són micenes, cama-secs micenoides, de barret i cama llenegoses .

## Espècies de micenes llenegoses

Les espècies de micenes llenegoses més corrents són:
* Mycena epipterygia, micena llenegosa de cama llimona
* Mycena vulgaris, micena llenegosa de fulles de pi
* Mycena calceata, micena llenegosa de peu pelut

## Referències

* 1 2 Gràcia, Enric. La Clau dels Bolets: Identifica'ls de la mà d'Enric Gràcia, Vol. II, p:137. El Papiol: efadós, 2021.
* ↑ Vidal, Josep Maria; Ballesteros, Enric. Bolets dels Països Catalans i els seus noms populars. Figueres: Brau Edicions, 2013. ISBN 9788496905986.
* ↑ Læssøe, Thomas; Petersen, Jens H. Fungi of Temperate Europe. Princeton: Princeton University Press, 2019. ISBN 9780691180373.
# Ransom (Kansas)

Ransom és una població dels Estats Units a l'estat de Kansas. Segons el cens del 2000 tenia 338 habitants.

## Demografia

Segons el cens del 2000, Ransom tenia 338 habitants, 141 habitatges, i 83 famílies. La densitat de població era de 395,5 habitants/km².
Per edats la població es repartia de la següent manera: un 23,7% tenia menys de 18 anys, un 2,7% entre 18 i 24, un 20,1% entre 25 i 44, un 21,9% de 45 a 60 i un 31,7% 65 anys o més.
L'edat mediana era de 47 anys. Per cada 100 dones de 18 o més anys hi havia 76,7 homes.
La renda mediana per habitatge era de 31.771 $ i la renda mediana per família de 43.333 $. Els homes tenien una renda mediana de 28.542 $ mentre que les dones 18.906 $. La renda per capita de la població era de 18.123 $. Entorn del 2,8% de les famílies i el 5,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Ransom». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Ransom». American Fact Finder. Oficina del Cens dels Estats Units, 12-01-2010.
# Serralada de Korea

Korea és una serralada muntanyosa de Chhattisgarh a l'antic principat de Korea, amb el Deogarh com a cim més alt amb 1.045 metres. Els seus puigs principals són:
* Deogarh, 1045 metres
* Jutarsuka, 1.004 metres
* Khoro, 998 metres
* Churi, 933 metres
* Kuhi,932 metres
* Gagadand, 913 metres
* Gogragarh, 882 metres
* Machigarh, 880 metres
* Jogi, 870 metres
* Tithitangarh, 865 metres
* Bunjari, 860 metres
* Jangia, 851 metres
* Damaur, 842 metres
* Gorba, 839 metres
* Baskata, 824 metres
* Mardanighat, 794 metres
* Sula, 786 metres
* Maraon, 777 metres
* Baman, 687 metres

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Vasilita

La vasilita és un mineral de la classe dels sulfurs. Rep el seu nom de Vassil Atanasov (1933), professor de mineralogia.

## Característiques

La vasilita és un sulfur de fórmula química (Pd,Cu)$_{16}$(S,Te)₇. Va ser aprovada com a espècie vàlida per l'Associació Mineralògica Internacional l'any 1989. La seva duresa a l'escala de Mohs es troba entre 5 i 5,5. Va ser descoberta l'any 1989 a Konstantinovo (Província de Burgàs, Bulgària).
Segons la classificació de Nickel-Strunz, la vasilita pertany a «02.AC: Aliatges de metal·loides amb PGE» juntament amb els següents minerals: UM2004-45-Se:AgHgPd, pal·ladseïta, miassita, UM2000-47-S:CuFePdPt, oosterboschita, chrisstanleyita, jagüeïta, keithconnita, tel·luropal·ladinita, luberoïta, oulankaïta, telargpalita, temagamita, sopcheïta, laflammeïta i tischendorfita.

## Referències

* ↑ «Vasilite» (en anglès). Mindat. [Consulta: 7 novembre 2015].
* ↑ «Vasilite Mineral Data». [Consulta: 23 maig 2021].
# Suk Man Yu

Suk Man Yu (Suwon, Corea del Sud, 1946 - Barcelona, 24 de novembre de 2015) fou un directiu sud-coreà.

## Trajectòria

Interessat en la realitat cultural catalana, va contribuir a l'intercanvi cultural organitzant mostres sobre l'obra d'Antoni Gaudí a la ciutat de Pusan i promoció de productes catalans a Corea del Sud, així com l'ensenyament del català a les universitats coreanes. El 2000 va participar en les conferències Àsia. Perspectives Interculturals organitzades per la Universitat Autònoma de Barcelona conjuntament amb la Cambra Oficial de Comerç i Indústria de Sabadell, el Consolat General del Japó a Barcelona i l'empresa Samsung Electrònics Iberia. També ha col·laborat en la publicació del Diccionari català-coreà de la Universitat de Chonbuk. El 2009 va rebre la Creu de Sant Jordi.

## Referències

* ↑ «Muere Suk Man Yu» (en castellà). UAB, 24-11-2015. [Consulta: 12 novembre 2017].

## Enllaços externs

* Concessió de la Creu de Sant Jordi
# Pathé Ciss

Pathé Ismaël Ciss (nascut el 16 de març de 1994) és un futbolista senegalès que juga com a migcampista central del club espanyol Rayo Vallecano. És internacional amb la selecció senegalesa.

## Carrera de club

Ciss va néixer a Dakar i va representar el GNK Dinamo Zagreb de jove. Va començar la seva carrera al Diambars FC al seu país d'origen, abans d'unir-se al CF União de LigaPro el 31 de juliol de 2017.
Ciss va fer el seu debut professional el 13 d'agost de 2017, entrant com a substitut tardà de Gonçalo Abreu en la victòria a casa per 2-0 contra el Real SC. Va marcar el seu primer gol a l'estranger el 29 d'octubre, marcant el partit només en una derrota a casa davant la UD Oliveirense.
El 30 d'agost de 2018, després que l'União patissin el descens, Ciss es va traslladar al FC Famalicão amb un contracte de cessió d'un any, encara a la segona divisió. Va contribuir amb quatre gols durant la campanya, en la qual el seu equip va tornar a la Primeira Liga després de 25 anys.
El 2 de setembre de 2019, el Ciss va ser cedit al CF Fuenlabrada de Segona Divisió espanyola per un any. El 13 de juliol següent, va signar un contracte indefinit fins al 2023 amb el club.
El 28 de juliol de 2021, Ciss va signar un contracte de quatre anys amb el Rayo Vallecano, recentment ascendit a la Lliga, juntament amb el seu company d'equip Randy Nteka.

## Referències

* ↑ «Senegaleses Nestor Mendy, Alhassane Sylla e Pathé Ciss reforçam União da Madeira» (en portuguès). Diário de Notícias, 31-07-2017. [Consulta: 3 setembre 2019].
* ↑ «Médio senegalês Pathé Ciss reforça Famalicão» (en portuguès). SAPO, 30-08-2018. [Consulta: 3 setembre 2019].
* ↑ «El CF Fuenlabrada consigue la cesión de Pathé Ciss» (en castellà). CF Fuenlabrada, 02-09-2019. Arxivat de l'original el 3 de setembre 2019. [Consulta: 3 setembre 2019].
* ↑ «El Fuenlabrada ejerce la opción de compra por Pathe Ciss» (en castellà). CF Fuenlabrada, 13-07-2020. Arxivat de l'original el 1 de febrer 2021. [Consulta: 11 agost 2020].
* ↑ «Pathé Ciss nuevo jugador del Rayo Vallecano» (en castellà). Rayo Vallecano, 28-07-2021. [Consulta: 2 agost 2021].

## Enllaços externs

* Pathé Ciss a BDFutbol
* Pathé Ciss, fitxa a ForaDeJogo
* Pathé Ciss, Fitxa a Soccerway
# Limonietum caprariensis

En fitosociologia, Limonietum caprariensis és una associació vegetal descrita per Bolòs i Molinier compresa en la subaliança Launaeenion cervicornis. Caracteritzada per la presència d'ensopegalls (Limonium sp.) Comunitat halòfila de les Balears, a les roques litorals més exposades als efectes de la mar. Sobretot es desenvolupa a les Gimnèsies, i molt clarament a Menorca. Espècies presents característiques:
* Limonium minutum ssp. caprariense
* Limonium gougetianum
* Limonium virgatum ssp. divaricatum
S'han descrit tres variants d'aquesta associació a Menorca:
* Amb Crithmum maritimum (fonoll marí): La més exposada a l'acció de l'aigua marina
* Amb Artemisia caerulescens: Absència o raresa de fonoll marí. A prop de l'onatge. Diferent a la variant de Mallorca per l'absència o raresa de Daucus gingidium i per l'alt grau de presència de Senecio rodriguezii, Silene sedoides i Artemisia caerulescens
* Amb Limonium divaricatum: En indrets poc afectats per l'onatge.

## Referències

* Bolòs, O. et Molinier, R. (1958); Recherches phytosociologiques dans l'île de Majorque. Collect.Bot.V:699-865.Barcelona. Comm. SIGMA nº148.
# Miss Balears

Miss Balears o Miss Illes Balears és un títol que s'atorga en guanyar el certamen de bellesa per a joves balears que cada any se celebra per l'estiu, normalment a Palma.
Les candidates de tots els pobles balears s'hi presenten per aconseguir el ceptre de Miss balear i un trampolí a millorar personal i professionalment dins el món de la moda. Totes elles han de superar algunes proves i uns requisits físics com l'altura, el pes o el contorn del cos, a més de superar les bases del concurs.
La Miss Balear es presenta cada any al certamen estatal de la dona més bella del país, que és escollida a l'hivern o a principis d'any.

## Guanyadores

* 2007: Francesca Rebassa Truyols
* 2008:
* 2009:
* 2010:
* 2012: Marina Rosselló
* 2013: Natalia Ferrer Fernandez

## Enllaços externs

* http://www.missespana.com/home.asp Arxivat 2009-09-22 a Wayback Machine.
* http://www.missespana.com/gmscandidatas1.asp?cod_ficha=0000000019 Arxivat 2008-09-16 a Wayback Machine.
* http://www.missespana.com/presentbases.asp Arxivat 2008-09-16 a Wayback Machine. (Bases del concurs a Miss Espanya 08)
# Passeig a la vora del mar

Passeig a la vora del mar, també anomenat Passeig per la platja, és un quadre de 1909 realitzat pel pintor valencià Joaquim Sorolla. En ell apareixen representades la seva dona, Clotilde García, la qual sosté una ombrel·la, al costat de la seva filla major, María Clotilde, caminant al capvespre per la platja de València mentre la brisa marina fa onejar les seves robes.
Aquest quadre va ser realitzat en l'estiu de 1909 a la volta de la quarta exposició internacional de Sorolla al començament d'aquest mateix any a diverses ciutats dels Estats Units. L'èxit que va aconseguir a la ciutat de Nova York s'aprecia en el vitalisme i gran colorit d'aquesta obra. És difícil la seva classificació estilística, encara que la majoria d'autors la situa en el postimpressionisme espanyol, a causa del tipus de pinzellada solta, la llum, el color i el moviment que transmet l'obra.
Passeig a la vora del mar ha romàs en l'estudi del pintor a Madrid des de l'any 1911, convertit en Museu Sorolla des de 1932.

## Referències

* ↑ Pascual, José Manuel «Peça del mes. Passeig a la vora del mar» (en castellà). Museu Sorolla, 01-01-2013 [Consulta: 2 gener 2016].

## Enllaços externs

* Fitxa al catàleg col·lectiu de la Xarxa Digital de Col·leccions de Museus d'Espanya (Cer.es).